《为散原先生作幽沉图次韵》
清代·陈曾寿

晓梦兼雪清，寒光拥卧榻。峰峰沉睡容，几日断行趿。

冻笔写幽沉，穷途天使合。傥作先天图，渔樵演问答。

空寥宣故吐，清冷味新纳。难言托枯颖，二石岂真衲。

留遗好事人，把卷几开阖。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。